
AU FOST MOLDOVA SI TARA-ROMANEASCÁ 
PROVINCII SUPUSE FANARIOTILOR? 


DE 


N. IORGA 


MEMBRU AL ACADEMIEI ROMÂNE 


Şedinţa dela 20 Noemvrie 1936 


Acum în urmă s'a afirmat din nou cá Românii din țările 
libere, Moldova şi Muntenia, ar fi fost subt o stăpânire fana- 
riotă, pusă alături cu stăpânirile străine subt care sau găsit 
ceea ce oratorul, d-l Iuliu Maniu, membru de onoare al Aca- 
demiei Române, numește celelalte trei « provincii). 

Am fost presintat ca falsificator al asertiunii d-lui Iuliu 
Maniu. Procesul-verbal -al şedinţei arată că am citat exact 
cuvintele pe care d. Iuliu Maniu si le recunoaşte în scri- 
soarea de tăgăduire adresată Academiei. 

Academia Română, în sarcina căreia cade şi păzirea adevă- 
rurilor de căpetenie pe care se sprijină ființa și desvoltarea 
acestui popor, datorește cu atât mai mult o rectificare hotărîtă 
a greselilor cuprinse în această rostire, cu cât numeroase organe 
de presă, purtând o violentă campanie contra acelui care a 
adus înainte aici aceste erori de rectificat, a părut că admite 
și existența celor «patru provincii » şi traiul umilit subt stă- 
pâniri străine al Românilor din Ardeal, Bucovina şi Basarabia 
şi mai ales caracterul de « provincie» al Domniilor românești 
şi supunerea acestei de a patra «provincii » Fanariotilor, con- 
siderati ca nişte cuceritori, stăpâni si desnationalizatori dupá 
putintá. 


I A. R. — Memoriile Secţiunii Istorice. Seria III. Tom. XVIII. Mem. 12. 

I 


«Provincii», in sensul de teritorii oarecare subt o administratie 
oarecare, nu se pot numi, desi termenul s'a incetátenit intr'o 
publicisticá fárá stiintá si fárá ráspundere, nici Bucovina, nici 
Basarabia, nici Ardealul, cu atât mai puţin alcátuirile aşa de 
vechi, începând, după ultimele cercetări, încă din secolul al 
XI-lea şi ducándu-si din secol în secol ființa de o veșnică și in. 
ultimă instanţă biruitoare luptă, prin însăşi păstrarea Statului, 
care au fost cele două țări de dincoace de Carpaţi. 

Fiecare din aceste părți care sprijină ideea unei perfecte 
unități şi a unei libertăți de conștiință, mai prețioasă decât 
libertatea de lege si de formă, se poate învedera ușor, spre 
învățătura acelora cari n'au ajuns prin ei însişi la stabilirea 
concepţiei dreptului nostru istoric si demnităţii noastre nationale. 

In adevăr, începând cu părțile din Tara Românească, de 
unitară origine și de necontenite legături ale unei perfecte 
solidaritáti, care s'au unit cu strávechiul Stat, niciodată oprit ori 
întrerupt in desvoltarea lui politică si chiar militară, numai în 
timpul din urmă, prin voinţa lor hotáritá, sprijinită pe o con- 
ştiinţă necontenit vie, iar nu pe simple idei abstracte care ar 
putea fi stampilate cu. termenul, de multe înțelesuri, care e 
« democraţia », dar si prin jertfa supraumaná a sutelor de mii 
de ostași ai Regatului României, ele au un caracter cu totul 
deosebit de acela al simplelor împărțiri materiale care sunt 
provinciile, 

Bucovina nu se chiamă asa decât prin falsificarea austriacă, 
menită să ascundă caracterul moldovenesc, deci românesc, al 
părții din moştenirea lui Stefan-cel-Mare pe care şi-a anexat-o, 
fără a vărsa o picătură de sânge, fără a cheltui un singur ban, 
Maria-Teresa, în criza hrăpirilor de teritorii pe care o inau- 
gurase cinismul rationalist, străin de orice ideologie, al lui 
Frederic al II-lea, reprezentant al concepției Statelor de pură 
mecanică. Acolo erau Câmpulungurile, de o așa de îndelungată 
dăinuire a autonomiei lor țărănești, era ţinutul de hotar al 
Cernáutului, pe ambele maluri ale Prutului, era partea smulsă 
din teritoriul capitalei de odinioară a Sucevei, era domeniul 
mănăstirilor larg înzestrate de bunii creştini eroici, Domnii 

Moldovei; era pădurea Hotinului, ocupat de curând şi fără 
niciun drept de Turci, | 

Constiinta că aceasta e o țară românească n'a dispărut nici- 
odată la « Bucovineni», cari-şi numesc mica lor patrie în- 
străinată « Cordun», ei fiind « Cordunenii » legati de acel 
ipocrit « cordon » contra ciumei, pe care l-au tras ofițerii au- 
strieci ca să anexeze în dosul lui, rezervándu-si ca, în cursul 
unor viitoare războaie, să ia întreaga parte dintre Carpaţi si 
Siretiu, măcar până la Roman. S'au păstrat alcătuirile tradi- 
tionale în Biserică, Mitropolitul din Iași fiind «al Moldovei si 
Sucevei » şi Suceava rămânând astfel deosebită de diecesa epi- 
scopului de Rădăuţi, făcut Mitropolit pentru ambiția personală 
a unui Hacman, care nu voia să fie supus, în cadrele întregii 
monarhii habsburgice, unui cu atâta superior Șaguna; s'a res- 
pectat vieata de sine stătătoare a mănăstirilor, reunindu-li-se 
averile în forma administrativă a Fondului Religionar; s'au 
recunoscut, cu titluri noi de cavaleri și baroni, vechile neamuri 
boierești ; s'a întrebuințat multă vreme limba românească, si 
ideea Domniei moldovenești, cu Voevozii țării întregi, reapare 
în creatiunea ducatului Bucovinei pentru Francisc-losif I-iu. 

Basarabia nu e o « provincie », ci Moldova dintre Prut si 
Nistru, cu linia cetăților de apărare contra Tatarilor din stepă. 
Când Ruşii au smuls această parte asa de însemnată din tara 
cea veche, ei n'au creat un district oarecare din imensa lor 
Impárátie, ci, şi în credinţa — pe care au avut-o, de altfel, și 
Austriecii —, că se va ajunge să fie stăpâni ş şi pe restul Moldovei 
incoltite, au privit teritoriul anexat, căruia i-au dat, după 
partea de jos, moştenire básárábeascá, a Domnilor Țării- 
Românești, ceea ce însemna, de altfel, recunoaşterea unei 
atârnări de tradiţiile bătrâne ale natiei, numele de Basarabia, 
ca o «oblastie ». I-au pástrat rostul. bisericesc deosebit, cu o 
arhiepiscopie care a fost prefácutá numai de noi, printr'un 
gest discutabil, in Mitropolie, i-au dat ierarhi moldoveni, şi 
n'au băgat călugări ruşi în mănăstiri, au lăsat în biserică tot 
limba poporului, ba chiar i s'a făcut loc în sentintile judecáto- 
rești; Rușii nu s'au atins de legislația moldovenească și au recuno- 
scut situația predomnitoare a clasei boierești, ca și privilegiile ră- 
zeşilor ce se coboară din glorioasele neamuri luptătoare. Nici 


D 

aici nu sau rupt legăturile de toate felurile, economice, sociale, 
culturale, cu Moldova rămasă liberă. "Țăranul nostru a rămas 
şi acolo cu mândra conștiință că e în fara lui, doar cu înlocuirea 
Domnului printr'un Împărat pe care-l înțelegea, nu Rus, dela 
un Petersburg necunoscut lui, ci, după o datină care n'a dis- 
părut niciodată, în legătură cu vechea idee împărătească a 
Romei, dela -unire încoace Ferdinand I-iu si Carol al II-lea 
fiind, pentru acest mândru bástinas tot Impăratul, cu sporul 
că este cu mult mai mult al lui. 

Si pentru Basarabia ca si pentru Bucovina străinul care 
anexase fără luptă cu nimeni, la Austrieci, fără luptă cu noi, 
cari-i primiserăm si hrăniserăm, la Rugi, ceea ce se adăugise 
unor Impárátii de caracter roman în fond, credea că este numai 
prima fază, punctul de plecare pentru anexarea Statului mol- 
dovenesc întreg. 

Ardealul e o țară, cu un regim de State, şi, tocmai pentrucă 
are un regim de State, de o potrivă cu însuși regatul Ungariei, 
organism deosebit, e o ţară. Dar nu o țară pentru ea, ci partea ocu- 
pată, nici măcar prin cucerire, ci prin strecurare lentă de-a lungul 
satelor româneşti, nu de poporul unguresc ca atare, ci de regalitatea 
ungurească în funcțiune de cruciată. O parte din Tara-Romá- 
nească, singura concepţie populară nezguduită, existând asa 
de adânc în mintea poporului, încât, precum Ungurul ajuns 
până pe celălalt mal al Siretului, în trei sate, spune că acolo, 
fiind Unguri, e «'Tará Ungurească » Românul nu vede decât 
Țară Românească oriunde se află el din vechi si însumi, 
înainte de fericita întregire, am auzit săteni din Ardeal, cărora 
le arătam banul lui Carol I-iu, admițând că acesta e Dom- 
nul lor. 

« Tara », cu un « duce », devenit în slavoneste voevod, a fost 
găsită astfel de rege în acel început de secol al XII-lea când 
s'a trecut pasul de Apus al Ardealului ca să se întemeieze, cu 
episcop si pârcălab, burgul, de caracter carolingian, al Arpa- 
dienilor. Tot ce s'a adaus pe lângă cei câţiva clerici si ostaşi, 
pe lângă cei dintâi ţărani risipiţi, subt oblăduirea « domnilor 
de pământ », a intrat în regimul acelor State, nationale si sociale 
în acelaşi timp, care, adunându-se în diete, corespunzătoare 
vechilor noastre « cuvinte » (conventus), în sensul albanezului 

«kovent», hotárau sarcinile fiscale pe care nu putea să le 
impuie voevodul, nici regele care i se suprapusese. 

Din acest regim de State, de «natii» recunoscute si privi- 
legiate nu fáceam parte noi,aláturi de nobili, Sasi si Secui. 
Aceasta a fost, in párerea curentá, o nedreptate si o scádere 
fatá de noi, dar altfel a fost un mare folos. Am stat, cu vechile 
noastre obiceiuri, inrádácinate incá in epoca romaná, in afará 
de artificialele distincţii medievale. Tot neamul a fost împreună 
în vosturile lui tradiționale. Numai regimul angevin a osebit 
o clasă de «viteji», dintre cari unii, ca Huniadestii, făcându-se 
catolici, s'au pierdut între Unguri, dar alții, cei din Mara- 
murăş, urmând unui admirabil instinct national, au trecut 
munţii si au întemeiat încă o « T'ará-Románeascá » liberă, pe 
apa Moldovei. Ai nostri, până la absolutismul austriac, abia 
dacă s'au prelins în funcţii, şi astfel o altă cale de părăsire a 
rostului lor national li s'a închis. In cetatea țărănimii rămase 
afară de Stat s'a trăit şi mai departe, la 1800 ca si la 1100. 

Ideile cele mai false domnesc și la mulți dintre Români, 
mai ales la aceia cari n'au primit dela început o instrucție 
istorică românească, privitor la originea și rostul Domniilor 
noastre, intitulate, după o practică străină, « Principate ». Con- 
cepţiile dușmanilor noştri s'au impus si spiritelor luminate si 
distinse, cu tot neadevărul şi veninul ce este într'însele. 

-De fapt avem a face cu partea, rămasă liberă şi împărțită în 
două prin actul revoluţionar al «vitejilor maramurăşeni », dintr'o 
'Tará-Románeascá, veche de atâtea secole si clădită, pe primor- 
diala bază a Daciei romane, din elementele unei sinteze de ele- 
mente deosebite, solid închegate în limbă ca și în așezăminte. 

Orice element străin ce a venit în mijlocul ei a fost ori înlăturat 
ori supus unei lente, dar sigure asimilări. 

Asa-numitii Fanarioti, de cari se face atâta caz, ca si ori- 
care altul. 


II 
Greci au venit la noi ca negustori încă din secolul al XIV-lea. 


Un mare bancher dela Cetatea-Albă era, pe vremea lui Ștefan- 
cel-Mare, Grecul Caliani. Un Sinadind, Grec dela Sinai, e 

între boierii Tárii-Románesti. Când Constantinopolul a fost 
cucerit de Turci, clerici greci s'au refugiat la noi. O Comnenă 
si Paleologă, Maria, a fost una din Doamnele lui Stefan. Togi 
si toate au intrat în ordinea românească dela noi, si am cules 
dela dânșii tot ce ni puteau da. 

O nouă influență slavă, dela Sârbi, s'a întins după 1500 
asupra ambelor țări, păstrându-se, firește, în singurele rosturi 
ale slujbei bisericeşti şi ale actelor de Stat. Numai la sfârşitul 
secolului, când s'a produs mutarea la noi a nobililor bizantini, 
a oamenilor de influență si a capitalistilor, o a doua strecurare 
grecească se produce. Erau Greci în jurul Chiajnei, fiica lui 
Petru Rareș, soţia lui Mircea Ciobanul, Sârboaică după mamă, 
şi Doamne de sânge grecesc se întâlnesc și in Tara-Romá- 
nească şi în Moldova dela 1570 înainte: Ecaterina a lui Ale- 
xandru Mircea, Maria Paleologa a lui Iancu Sasul, Maria Ami- 
rali din Rodos, a lui Petru Schiopul. Noii stápánitori au fácut 
un stagiu între Greci, trăind si la Constantinopol, până la 
Ștefan Surdul şi Alexandru-cel-Rău. Paleologi și Cantacuzini 
se aşează aici, după ce afacerile ambelor Domnii fuseseră con- 
duse de Banul Iani, ruda după mamă si ocrotitorul lui Mihai 
Viteazul însuși. Acesta întrebuințează în războaiele lui pe Grecul 
Mihalcea Carageà din Chios si pe Radu Calomfirescu, al cărui 
nume de familie vine dela Kalopheros, iar isprăvile i se cântă, 
în numele Grecilor cari aşteptau să-l salute ca Impărat- la 
Adrianopol şi Constantinopol, de boierinașul lui, Stavrinos, 
de cutare alt Grec, italianizant, Gheorghe Palamed, la Ostrog, 
în Polonia. De mult, Greci se strecoară în Scaunele episcopale 
şi Biserica munteană are după 1600, cu Matei al Mirelor și 
cu Mitropolitul Luca, vlădici de acest neam. Relaţiile cu 
Constantinopolul lui Meletie Pigas si lui Chiril Lukaris sunt 
mai dese și autoritatea Ecumenicilor, călători după subsidii 
pe la noi, e mai puternică, ea cuprinzând în raza-i de in- 
fluentá si Moscova, deși s'a creat acolo, de curând, încă un 
Patriarhat. 

Dar n'avem a face cu nicio tentativă de grecizare. Pe încetul 
dela formele slavone ale ierarhiei bisericeşti şi cancelariilor se 
trece, fără nicio strecurare de altă influență străină, la cele 
româneşti. 

O mişcare a ţării se produce la Munteni subt Leon-Vodă; 
ea se va inoi subt fiul acestuia, Radu. Participă la dânsa 
oameni din toate treptele sociale, iar în Moldova țăranii de pe 
vremea lui Alexandru Iliaș zvárl cu pietrele asupra Grecilor 
în marginea Iașului. Dar cine sunt conducătorii ? Dela 1630 găsim 
pe viitorul Vasile Lupu, care e, după tată un Balcanic grecizat, 
iar, pe la 1670, stă în "Țara-Românească neamul, de origine 
imperială bizantină, al Cantacuzinilor. Așa de mult am fost 
noi subt Greci! 

Fanarul e abia pomenit páná atunci. Sunt acolo case fru- 
moase ale Domnilor nostri, a lui Șerban Cantacuzino însuşi, 
ca și a lui Duca-Vodă si chiar a lui Dimitrie Cantemir. Dar 
Greci pot veni, ca Domni, de oriunde. Nimeni nu le cere un 
certificat de fanariotism. Ca dragomani ai Imperiului, Greci 
se instalează abia pe-atunci, cu Panaiotachi Nikusio şi cu 
Alexandru Mavrocordat, ambii din Chios, nu din Constanti- 
nopol, şi oameni de cultură italiană. Pe vremea mărinimosului 
donator Constantin Brâncoveanu nu noi ne supunem elenis- 
mului de nuanță otomană, ci acesta vede în Domnul român 
pe firescul său ocrotitor, pe urmașul Impáratilor bizantini, 
cu acel drept de a porunci pe care aşa de necruţător îl impusese 
Vasile Lupu. 


III 


Nicolae Mavrocordat, crescut în acel Fanar care nu-şi în- 
suseste dreptul de a da el singur Domnii, nu reprezintă o 
organizatie care ar cáuta sá domine ori mácar sá se infiltreze 
pretutindeni, ci o familie. Una care, aspiránd sá ajungá o 
dinastie, incepe legándu-se cu ale noastre. Cronica munteaná 
orânduită de acela care protege si opera de cronicari a 
Moldovenilor, începe cu genealogia care ridică pe acest tânăr 
Constantinopolitan până la venerata amintire a lui Alexandru- 
cel-Bun. Mavrocordat bătrânul şi-a însurat fiul, Scarlat, menit 
Domniei, dar care va muri înainte de vreme, cu o fată a 
Brâncoveanului, a cărui stăpânire înseamnă pe toate terenu- 
rile o afirmare de românitate. Ghiculeştii, înrudiți cu acest 
neam nou, care a căutat astfel de legături familiare, stăpânesc 

în puterea rostului domnesc pe care l-au avut doi Domni, 
complet románizati, peste un albanism de origine, în secolul al 
XVII-lea. Nimeni altul dintre « Greci» nu ajunge pe tronul 
țărilor noastre decât prin acest cartel al celor două familii. Dar 
Racoviţeştii, bătrânul Mihai si fiii săi, domnesc în lungul 
aceleiași epoce. 

Si voiesc ei oare, Domnii de atunci, să « grecizeze » ? Nu e nimic 
naţional în ei. Politiceşte, sunt Otomani; cultural, ei, venind din 
italienismul dela Padova, sunt « filosofi » de modă franceză, crea- 
tori de aşezăminte şi doritori de reclamă pariziană. In țară, tinerii 
caută căsătorii cu fete bogate dela noi: ce mare rol a jucat Eca- 
terina Roset, soţia lui Constantin Mavrocordat, care, ea, făcea 
parte dintr'un neam de Levantini, deci Italieni grecizati, cari se 
asimilaseră perfect cu vechea noastră boierime. Brâncoveanu a 
avut Mitropolii greci: pe Antim Ivireanul, de origine Iber 
caucazian, care însă face predici admirabile în românește, si pe 
Mitrofan, dar după dânșii Scaunele episcopale sunt mai des 
la dispoziția Românilor. Domnul păstrează pentru slujba gre- 
cească doar o strană în Biserica Domnească. Subt Mavrocor- 
dati se preface în româneşte — ce lucru greu! — liturghia. 
Toate actele se scriu în românește; în românește se redactează şi 
privilegiile solemne pentru Locurile Sfinte; acești străini sunt - 
cei cari au îngropat slavonismul. 

Funcţionarii, afară de câțiva intimi, sunt Români. Nicolae- 
Vodă recomandă fiului său să nu aducă Greci ca să nu supere 
pe localnicii stăpâni în tara lor. Unui ispravnic, care credea cá 
máguleste pe Constantin Mavrocordat făcându-i un raport in 
grecește, i se porunceste să scrie româneşte: «Pentru ciumă 
ce s'au însemnat acolo (la Galaţi) nu ni serii cu amăruntul; 
şi pentru o pricină ca aceasta de ce să ni scrii greceaste ? » 1). 
Și altuia, de la Soroca: «ce mi-ai trimis am luoat şi cele scrisă 
am vădzut; dar pentru ce să ni scrii grecește? Au aștepți 
să-ți dăm noi logofăt să scrie românește? » (nu rumânește !). 
«Să-ţi cauti logofetil să ni scrii romăneaște? Sá nu ni mai 
scrii greceşte !» 2). Din nou către pârcălabul de Galaţi: «Și 


1) Iorga, Studii şi doc., VI, p. 288, No. 572. 
2) Ibid., p. 290, No. 576. 

de acmu, când ni-i mai scri, să nu mai scrii grecește, ce ro- 
mâneşte să ni scrii » 1). 

Neamul de răzeşi al Calmásilor, botezați Callimachi, dă 
patru Domni moldoveni; un frate al lui Ioan-Vodá, Dumi- 
trascu, trăieşte rázáseste în marginea Botosanilor. 

In a doua jumătate a secolului, după isprăvirea războiului 
din 1768—1774, boierii munteni vreau să aibă Domn pe Stefan 
Práscoveanu, om dela ţară, din Buzău, Moldovenii întrând 
din nou subt oblăduirea lui Grigore Alexandru Ghica, a cărui 
creştere era românească. Alexandru Ipsilanti e dintr'un neam 
grecesc, cu un înaintaș în societatea noastră, dar el e un si 
mai perfect reprezintant al «filosofismului» occidental, si 
isi creşte copiii cu un Raguzan de spirit italian, care va fi consul 
austriac, şi cu un abate din Neapole. 

Faţă de boieri, cu toții umblă foarte prudent si ferit. Ei 
ştiu că la Poartă dreptatea se dă totdeauna «sáracei raiale » 
şi că la orice plângeri închisoarea sau chiar moartea-i ame- 
nintá. Grigore Ghica piere de pe urma pârilor venite dela 
francmasonii moldoveni. Când urmașul său, alt Grec din Asia 
Mică, trágándu-si dreptul din încuscrirea cu Mavrocordatii, 
caută să sfarme această periculoasă clică, tăind pe boierii 
Bogdan şi Cuza, întreaga boierime se solidarizează cu aceştia. 

Cel mai vioiu din Domnii acestui timp, Nicolae Mavro- 
gheni, creator şi comandant de osti — si el, la urmă,răpus de 
boierii din tagma lui lenáchitá Văcărescu, pe cari a cutezat 
a-i exila si cari, printr'o intrigá, il fac sá fie decapitat obscur 
de un Vizir câştigat de dânșii, — e un insular cu sânge venețian. 
Domnia lui se tine printr'o continuă luptă cu Fanariotii, cari 
caută și ei să răstoarne pe acest parvenit. Avem o urmă din 
acest continuu conflict în corespondenţa secretă, aşa de fericit 
conservată, pe care am tipărit-o acum de curând în volumul 
III al a Documentelor grecești » ale mele. 

Mai « Greci », Sutestii, tot Asiatici, sunt niște intruşi în Fanar, 
unde se așează, casi Hangerliii, veniţi si ei din provincie. Subt 
ei nu se încearcă niciun gest împotriva datinei, hotăritoare. 
In moartea lui Hangerli, executat în chiar capitala sa — Turcii 


1) Ibid., p. 294, No. 595. 

rezervându-și orice măsură față de oamenii lor, nu față de ţară, 
ale cării privilegii trebue neapărat respectate —, denunturile 
boierești trebue să-şi fi avut partea. 

Abia după Revoluţia franceză apare un nationalism gre- 
cesc peste « filosofia » internaţională care dominase până atunci. 
El se încearcă timid în câte o diplomă de răsplătire dată unui 
Grec din intimitate, şi neo-elenismul caută a stăpâni școli care 
odinioară avuseră greceasca numai pentrucă era o limbă clasică 
internațională. Dar îndată Şcolilor Domnești din București si 
din lași ale lui Carageà si Scarlat Callimachi li se opun cele 
româneşti ale lui Lazăr și Asachi. La cel dintâi gest de pă- 
trundere noi am răspuns cu o revoluţie și în domeniul politic, 
unde Tudor Slugerul din Vlădimiri se opune beizadelei Ale- 
xandru Ipsilanti. 


IV. 


Toți Fanariotii, îndemnători la scrierea de cronici in româ- 
neşte, până la Grigore Matei Ghica, Domn în Moldova, au 
căutat, si în forma grecească, dată, pentru o mai largă răs- 
pândire a acestor povestiri, să se integreze în istoria țării, ne- 
putând să-și închipuie măcar că ea ar fi fost întreruptă în vechea 
ei tradiție, pentru a se începe un nou regim, pe care tara nu 
l-ar fi admis în niciun chip ca străin. La 1730, puţin timp 
înainte de moartea sa în chiar acest an, Nicolae Mavrocordat 
scrie vechiului său amic grec, atât de amestecat el însuși în 
toate rosturile noastre, politice si culturale, Hrisant Notara: 
« Cercetăm în istoriile Tárii-Románesti » !). 

Se cetește în limba ţării, care, de altfel, are intrebuintarea 
ei și în raporturile cu lumea turcească. 

Am tipărit eu însumi două acte către Sultan în care, pe lângă 
forma turcească, este una în limba însăşi a tàri °). 

« Nesátiosii » Fanarioti fac, de obiceiu, ce pot ca să crute tara. 
Constantin Mavrocordat scrie: « Dar si noi, ce putem sá facem 
într'alt chip, de vreme ce atáte poronci ce s'au adaos asupra 


1) Iorga, Documente grecești, în colecția Hurmuzaki, II, p. 1051, No. MX, 
2) V. Mem. Ac. Rom., XVI: Două arzuri ale țării către Sultan în sec. XVIII. 

noastră, carile le știi dumneata, poronci stăpâneşti fiind, cu 
soli mari ca aciia, cu cetăţi, cum să pute să se lasă gios? !) » 

Crutarea țării era o datorie strict observată subt Fanarioti. 
Despre Constantin Mavrocordat, în a doua Domnie moldo- 
venească, se scrie: « Uşile Divanului erau deschise și multă 
vorbă cu prostimea avea, cât atâta li dedese obraz, cât nu 
putea nime din boieri ca să zică măcar cât de puţin lucru vre 
unui țăran, că îndată striga la Vodă, si, pentru un lucru de 
nimica a unui țăran cât de prost, făcea pe un boier mare: 
«mascarà » şi-l închidea. Si mai dăduse o poruncă în ţară ca 
să nu fie volnic nime a lua cuiva măcar un ou fără de bani, nici 
slujbas, nici altul nime » 2). Nu mai vorbesc de nobila hotărîre 
de a libera pe țăranii şerbi. 

Din parte-i, Grigore Matei Ghica «giudecátile foarte le 
căuta, şi nu lipsia în toată săptămâna să nu facă Divan să- 
racilor » °). 

Boierii de cari e vorba sânt cei de ţară, nu Greci. 

Am făcut cândva socoteala boierilor străini ai lui Nicolae 
Mavrocordat. Sunt ceva mai mulți decât cei doi pe cari-i po- 
meneste Atanase Comnen Ipsilante: Gheorghe Ramadan si 
Gheorghe Arnáutul. Dar cuvintele lui de instiintare în această 
privință către fiul Constantin sunt clare: « Sá aibă o suită 
puţin numeroasă; puţini Fanarioti »*), — cuvântul este. 


V 


Pentru a invedera si mai bine din ce parte veniau intri- 
gile şi schimbările care au adus greaua osândă ce apasă 
asupra fanariotismului, mi se pare cá nimic nu e mai po- 
trivit decât o infátisez, pe baza izvoarelor, cariera acelui 
bun și blând ideolog care a fost fiul lui Nicolae Mavrocordat, 
Constantin, cel asa de zguduit de valurile vieții si, până la 
capăt, asa de fără noroc. 


1) Iorga, Studii si doc., VI, p. 403, No. 1517. 

*) Kogălniceanu, Letopiseti, III, p. 203. 

3) Ibid., p. 212. t 

+) Daponte, Ephémérides daces, ed. Émile Legrand, II, 1881, p. XXVI si nota 1. 

Respectul pentru vechile datine ale țării îi era atât de mare, 
încât el făcu să fie ales de o adunare a clerului și boierimii, 
la moartea părintelui său 1). Cu acest prilej s'au cercetat 
meritele a trei candidati, Grigore Ghica si Mihai Racoviţă 
adăugindu-se pe lângă tânărul beizadea 2). Pentru alegerea 
acestuia, cerută si prin scris la Poartă, a intervenit bătrânul 
Iordachi Creţulescu, ginerele lui Vodă Brâncoveanu °). Tot 
așa măsurile lui constituționale din 1740 se vor lua cu în- 
voirea clerului si boierimii, care o şi declară in preambul 4). 
Se spune anume că acest așezământ «a fost primit într'o 
Adunare a tuturor stărilor țării si iscálit de stările bisericească 
şi mirenească » ?). 

Chiar după ce dușmanul român, care pândea de mult, cu 
toată originea sa moldovenească, Domnia 'Țării-Românești, 
Mihai Racoviţă, crede că a căpătat acest Scaun și tânărul 
Constantin e chemat la Poartă, fără a fi fost mazilit, pentru a 
se îndreptăți, vedem pe Creţulescu, sprijinitor al noii Domnii, 
pe care o crede încă fiintánd, cá trimete la Constantinopol pe 
fiul său Răducanu şi pe alt boier din noua generaţie, ginerele 
său, Vistierul Văcărescu, către « prea-cucernicul si prea-ináltatul 
Domn nou » ô). 

Și cronicarul grec — dar nu din țară — al Fanariotilor în- 
seamnă că «s'a păzit încă alegerea de boierii țării pentru hotă- 
rîrea iniltárii cuiva în Domnie » 7). 

Boierii sunt Constantin Brâncoveanu Mare Stolnic, Grigore 
Filipescu Mare Serdar, Barbu Văcărescu Mare Pitar. Greci 
ar fi —sau pot fi —doar un Constantin Mare Păharnic, fără 
nume de familie, un Constantin Ramadan Mare Clucer, de 
mult purtat pe la noi si, poate, un Constantin Mare Sluger. 
Un Grec sigur, pe jumătate romanizat, doi cari ar putea fi Greci ; 
niciun Grec nou, afară de Marele Vistier Antonachi. 


1) V. ibid, pp. XXXI—II, 

23) Ibid. 

3) Ibid., p. XXXII, nota 1. Toate ştirile după Atanasie Comnen Ipsilanti, Tà 
MeTă v)v lwow, p. 327. 

1) După Mercure de France, Iulie 1742, in Daponte, loc. cit., p. L si urm. 

9) Ibid., p. LXI. 

*) Iorga, Doc. grecești, II, p. 1068, No. MXXI. 

1) “Norte &pvidrrero elotri 7) éwAoy)) tæv vtonlwv áoyóvtov dă zën ånópaow 
ro zoofiBaouoii ngooownzov de sic Tyyeuove(av; p. 328; ibid., p. 1069, note 2. 

Mihai Racoviţă, biruind încercarea iacobinilor turci. în plină 
răscoală, cari voiau să-şi impună în Moldova pe un casap grec, 
capătă acest Scaun contra vointii țării, pe care el, Românul, 
o calcă atunci când Grecul, chemând adunarea ţării, o res- 
pectase 1). E pedepsit si Manuil Ipsilanti, unchiul Domnului 
de mai târziu, Alexandru-Vodă, pentrucă a părăsit punctul 
său de vedere, alăturându-se la voința țării: «ca să nu strice 
dreptul țării cel cu privire la alegerea Domnilor ». lar Atanasie 
Comnen Ipsilanti înseamnă răspicat: « Aceasta este cea dintâi 
Domnie a lui Mihai Racoviţă Voevod în 'lTara-Románeascá 
fără alegerea localnicilor » 2). Peste unsprezece luni însă, un 
nou Mare-Vizir restabilește pe tânărul Domn ales3). Peste alte 
câteva luni, vedem pe Constantin Mavrocordat, având lângă 
dânsul ca Mare Logofăt pe chiar Constantin Văcărescu, gine- 
rele sprijinitorului său, dând în românește un hrisov de danie 
pentru mănăstirea din Tesalia cu moaştele Sfântului Visa- 
rion 4), căruia ise ridică la Bucureşti o biserică având in- 
scriptia în româneşte 5). Între boieri se înseamnă ca martori 
aceşti Români: Iordachi Creţulescu, Mare Spătar, de care 
a fost vorba mai sus, Barbu Merisanu, Mare Vornic, Ienachi 
şi Mihalachi Roset, cari se vor romaniza, Constantin Carageă si 
Iordachi Fach, al cărui urmaș va scrie isteata comedioará 
Franfuzitele. Din potrivă Fanarul, prin Manuil Ipsilanti, 
lucrează contra acestui Domn 9). 

Când Mihai Racoviţă, Moldoveanul, care, în această în- 
vierșunată luptă, la care participă si Ghica, revine pe tron, 
întăreşte o danie, găsim aceeași proporție de boieri de țară, 
numele fiind doar schimbate prin introducerea a doi Dudești, 
cari sunt şefii unui întreg partid, şi unui Greceanu; s'a păstrat 
chiar şi Vistierul grec Antonachi 7). In acest timp Biserica 
munteană are un Mitropolit român, Ștefan, care se plânge că 


!) lbid., pp. 1071—2, No. MXXIV, si Atanasie Comnen Ipsilanti, o. c., pp. 
330—331; reprodus tbid., p. 1071, nota 1. 
i 3) S EOCSSCH: 

3) Ibid., p. 334; reprodus in Iorga, loc. cit., p. 1073, No. MXXV. 

1) Ibid., pp. 1076—7, No. MXXXI. 

5) Iorga, Inscriptii, I* la acest capitol. 

*) Atanasie Comnen Ipsilanti, op. cit., p. 341; Iorga, loc. cit, p. 1080, No. 
MXLIII. 

?) Ibid., p. 1078, No. MXXXI, 

Ecumenicul nu i-a anunţat alegerea sa t). In Moldova cârma 
o are alt Român, Antonie. 

Și acolo, în Moldova, unde fusese mutat la 1733, Constantin 
Mavrocordat dă mănăstirilor greceşti, Ierusalimului însuşi si 
Athosului, privilegii în româneşte °). Și aici stăpânii țării sunt 
boierii români; astfel la 1735: Constantin Costachi, Sandu 
Sturdza, Iordachi Cantacuzino, Constantin Roset, cumnatul 
lui Vodă, Mihalachi si EE Roset, Costachi Razi, Ioan 
Cantemir, neam de Domn román al tárii, care e Mare Ban, 
Toader Paladi, Lupu Bogdan, ruda Cantemirestilor, Constantin 
Cantacuzino, ba chiar un Radu Racoviţă, cel îngropat la Târgul 
Ocnei, rudă a unui inviersunat si neadormit dușman. Calitatea 
națională nu apare doar la Comisul Constantin, la Căminarul 
omonim. 

Dar Mihai Racoviţă °) lucrează la Constantinopol cu Fana- 
riotii Stavrachi, de o tristă şi tragică faimă, si Manole Gelepul, 
pe cari-i va lăsa ca epitropi ai fiilor săi ^). Aceştia sunt « Mi- 
haliții » lui 5). Mavrocordat face însă a se exila gelepul, Sta- 
vrachi ascunzându-se 9). 

La 1743, Constantin Mavrocordat, care, ca Dona al Mol- 
dovei, dă iarăşi un hrisov pentru Ierusalim, păstrează pe vechii 
boieri, cu adausul Grecilor Aristarh şi Paleologul 7). 

La 1748, biruitor asupra lui Racoviţă, Constantin-Vodă 
ia Domnia munteaná ca să fie răsturnat pentrucă a trimis tineri 
boieri spre învățătură la Veneţia 5). El pleacă în Moldova, 
având lângă dânsul pe şeful « naționaliștilor y munteni, Răducanu 
Cantacuzino, cel cu studii la Veneţia, care-l íntovdrdseste în 


1) Ibid., p. 1079, No. MXXXVI; p. 1088, No. MXLII. Actul pentru mănăstirea 
Kykos din Cipru e poate o traducere în grecește; ibid., pp. 1094—6, No. MLI. 

2) V. si ibid., pp. 1079—1080, No. MXXXVII, 

3) Danie a lui in greceşte (traducere?) pentru o biserică din Constantinopol; 
Iorga, loc. cit., pp. 1107—1110, No. MLXX,. Nu se dă numele boierilor. Acelaşi e 
anul pentru o danie la Rhossikon din Athos; tbid., pp. 1112—3. 

4) Atanasie Comnen Ipsilanti, Joc. et, p. 13105, No. MLXI. Si Ioan, fratele lui 
Constantin, intrebuinteazá la Constantinopol pe Ramadan si pe dascálul Kritias 
(ibid., pp. 351—352; şi in Iorga, loc. cit., la date). 

5) Atanasie Comnen Ipsilanti, op. cit., pp. 352—353; Iorga, Joe, cit., p. 1114, 
No. MLXXVII, 

*) Ibid. Divanul lui Racoviţă cu singurul grec Laskaris, îbid., p. 1117. 

*) Ibid, pp. 1109—1111, No. MLXXIII, 

*) Gen. Cantacuzinilor, ed. Iorga, p. 120. 

drumul la Constantinopol după maziha din 1750 1). Mavro- 
cordat, căruia i se cerea un spor de tribut, preferă exilul la 
Lemnos. 

După aceasta vine în ambele țări o vreme a Grecilor. Un 
Stefanachi Medelnicerul pârăște însă pe Matei-Vodă Ghica, 
fiul lui Grigore si ginerele lui Gheorghe Hatmanul. E intere- 
sant să se vadă ce se petrece. Mitropolitul, un Grec, Neofit 
de Creta, se pune în fruntea boierilor, atrăgând şi pe sfetnicii 
Domnului român, Barbu si Stefan, Văcăreştii. « A luat crucea 
în mână si a strigat: « Urmati-má »2). La Constantinopol, soţia 
lui Constantin Dudescu şi fiul cer să vie bătrânul ca să 
se judece cu capuchehaielele. Domnul cade, trecând în Mol- 
dova, dar si Dudestii merg toti la Lesbos iar socrul Domnului 
la Chios 5). Stăpânul adevărat al ţării, Gheorghe Hatmanul, 
care şi-a dat altă fată după Nicolae Roset, era considerat ca 
unul care ar putea înoi împărăţia Grecilor 4). 

Când se aduce la Bucureşti Constantin 5), fiul lui Mihai Raco- 
viță, Dudestii, rechemati, Barbu Văcărescu, episcopul român 
dela Râmnic, Grigore, care fuge la Adrianopol cu boierii Craio- 
vei, cer înlăturarea Grecilor constantinopolitani, cu Postelnicul 
Geanet în frunte, numindu-se capuchehaiele boieri aleşi de tară, 
pe lângă Stavrachi pe care-l primesc; Domnului i se fixează 
venitul 9); Mitropolitul Filaret trebuie să fie înlocuit cu Grigore. 
Pentru a-l aduce, merge noul capuchehaie Sandu Bucsánescu 
(tovarășul lui e Stefan Mănăilă) şi un Mihai Cantacuzino. 

Dar, acum, ce se petrece e lupta între Românii Văcăreşti si Ro- 
mânul Constantin Brâncoveanu; cei dintâi sunt trimesi în exil în 
Cipru si capuchehaielele expediati în ţară ferecati; Barbu 
Văcărescu moare în temniță; pe Stefan îl va scoate la 1757 
Mavrocordat "1. întors el însuşi din Chios. Ca boieri ai lui 
Constantin Racoviţă: un Năsturel, un Brâncoveanu, Barbu si 


1) Ibid., pp. 120—1. 

2) Atanase Comnen Ipsilanti, Joe, cit., p. 1123, No. MXCI; Iorga, loc. cit., p. 
1122, No. MXCI. 

3) Gen. Cant., pp. 121 —123; lorga, loc. cit., p. 1131, No. MCII; Atanase Comnen 
Ipsilanti, op. cit., pp. 367—9. 

3) "Avaved)at dr aădroă xai vic Baocueíav râw 'Popaíovr; ibid, 367—9. 

5) Act grecesc pentru Rhossikon, p. 1129, No. MXCIX, 

*) Gen. Cant; p. 123 si urm. Iorga, Joe, cit. 

?) Ibid., pp. 127—8. 

Ștefan Văcărescu, un Creţulescu, un Greceanu, un Știrbei şi 
Grecii Iordache Gianet, Lascarachi Giani si Iordachi Carageă 1). 
« Boierii nu l-au ţinut în samă. » 

Numit din nou, în Muntenia, la 1756, după atâtea încer- 
cări şi suferințe, Constantin Mavrocordat se duce întâiu la 
mănăstirea Văcărești, unde era mormântul tatălui, Nicolae- 
Vodă, ctitorul. Acolo face Paștile cu boierii, şi a doua zi de 
Inviere intră cu alaiu în Bucureşti 2). E sărac si nu-şi poate 
libera cărțile iubite, lăsate amanet la un Englez Barker; casa 
dela Balata o vinde unui Evreu 2). Vrea să domnească după 
tradiţiile familiei, culegând informaţii din străinătate; Sul- 
tanul, întâlnind pe călărașul muntean, îi ia scrisorile și ordonă 
înlăturarea unui Domn care i se părea că ştie prea multe. 
E închis la Cele Șapte Turnuri, dar de acolo același Sultan îi 
cere relaţii care aduc destituirea Vizirului. 

La 1761 era vorba să se dea din nou principatul muntean 
lui Constantin. Vizirul ar fi declarat că, vechii lui sfetnici 
fiind morti sau duși la sate, el dela sine nu poate cármui. 
Sultanul personal poruncește însă a se face numirea. Socoteli 
turceşti în legătură cu pâri dela boieri pribegi, între cari o 
rudă a Brâncoveanului, aduc mazilirea lui peste câteva luni syi 
Se recunoaşte în cronica lui Mihail Cantacuzino cá denuntul 
făcut de cei doi Dudescu, Constantin şi Nicolae, acesta aflător 
la Constantinopol, si de Dumitrachi Ghica, ginere al lui Barbu 
Văcărescu şi fratele lui Grigore Alexandru-Vodă, prin patru 
boieri mărunți cari vin la Poartă, despre sumele mari luate 
țării de un Domn sărac erau o «probă mincinoasă ». Sultanul 
Mustafà, pedepsind pe pâritori, puși în fiare si retrimeşi acasă, 
întreabă el însuși, « îmbrăcându-se tiptil», pe tânărul Du- 
descu. Ca rezultat, subt cuvânt cá se face o înoire a Dom- 
niei un capugibașă vine la București cu ordin «sá bage în 
fiare pe Costandin Mavrocordat Voevod şi pe boierii greci, 
anume pe doi frati Mişoglu, pe doi frati, fiii Logofătului 


1) Ibid., p. 1133, No. MCVHI. Act grecesc pentru Rhossikon dela Matei Ghica, 
ibid., pp. 1134—5, No. MCXII, Asa fac si alţii pe urmă. 

*) Iorga, loc. cit., p. 1136, No. MCXIX. 

?*) Atanasie Comnen Ipsilanti, op. cit., p. 375; Iorga, loc. cit., p. 1137. 

+) Atanasie Comnen Ipsilanti, op. cit., p. 388; Iorga, loc. cit., p. 1148. 

Mihalache Manu, pe doi frati, fiii Postelnicului Costandin Iorgu- 
lescu, si pe doftorul Fotachi 1). » Bătrânul Dudescu, Mare-Ban, 
e pus caimacam”). Nu deci Fanariotii apásau pe localnici... 

Domnul, luat ca prins, e inchis la Mitilene. « N'avea ce sá 
mănânce: îl hráneau boierii, si pentru cheltuielile drumului 
i-au dat oaresce bani ?). » 

Inlocuitorul, Constantin Racovitá, trebue sá guverneze cum 
îi poruncește Dudescu, care-și «face partid » cu Dumitraşcu 
Racoviţă si cu Badea Drăgănescu, « dându-i si foaie anume pe 
cine să boierească, dela boieria cea mai mare până la cea mai 
mică ». Cum Domnul numește și pe Radu Văcărescu si Con- 
stantin Cândescu, « partidul » se supără, deşi Vodă poruncise 
«ca nimic să nu se urmeze fără sfatul» şefului. Pretentii de 
bani ale Turcilor aduc însă închiderea membrilor acestei alcă- 
tuiri, și « ceata Dudescului », care, spune Vodă, « turbură toată 
tara și strică odihna tuturor Domnilor ». 

Acuma mulțimea intervine. O boală a Domnului o incura- 
jează. Boierii sunt liberaţi, şi răsculații merg şi la Turc si la 
Curte cu plângere. Domnul, înghițind la apa de melisă cu 
care era deprins, s'ar fi sinucis. 

Urmașul lui, fratele, Ștefan, chiamă pe Dudești la Constan- 
tinopol, când încă nu pornise, şi povestirea contemporană arată 
cum au fost mustrati acești uneltitori. Venind în ţară, cel de-al 
doilea fiu al lui Mihai Racoviţă face să se spánzure un Stefa- 
nachi, «om foarte amestecător », şi să se taie capul lui Iordachi 
Popescu. Bătrânul Dudescu, spăimântat, se cálugáreste *). 

Totuşi e nevoie să se mai închidă si alti boieri uneltitori: 
Paná Filipescu, Pantazi Cámpineanu, Grigore Báleanu, Ioan 
Báláceanu, din cele mai mari famili dupá cererea agentului 
constantinopolitan, Stavrachi. 

Din nou se trag clopotele la Mitropolie. « S'au sculat toți 
Bucureştii cu împotrivire, strigând să li sloboazd pe boierii dela 
închisoare, că, de când i-au închis pe dânşii, sa prăpădit tara 


1) Atanasie Comnen Ipsilanti, pp. 394—395; lorga, loc, cit., p. 1150. 

2) Gen. Cant., pp. 129—131. 

3) La Atanasie Comnen Ipsilanti, op. cit., p. 397 (= Iorga, Joc. cit., p. 1154, No. 
MCXLII) se noteazá: Arapachi, cei doi Manu, cei doi Balaban, un Alexandru, fiul 
Postelnicului Constantin, si Fotachi. 

4) Si în Rev. p. ist., arh, si filol., I, p. 34. 

de nedreptăţi ». Domnul trebue să iasă călare, cu Arnáuti şi 
Turci. Doi răsculați își pierd capetele: un bogasier, un rob şi un 
croitor 1). Cum intervine si mărturia Pasei dela Vidin, energicul 
Sultan Mustafă ordonă să fie spânzurat Stavrachi. Domnul 
liberează pe boieri, cari-l chiamă înaintea cadiului, dar îşi 
pierde tronul. « La ieşirea lui din Bucureşti, s'a strâns tot norodul, 
strigând, înjurându-l, blăstămându-l si aruncând în careta lui cu 
tind şi cu balegd?).» Lumea stă să ucidă pe răii sfetnici, cari 
se strecoară noaptea spre Constantinopol, «ca să nu-i sfágie 
ori să-i ucidă mulțimea »?). E ceea ce numesc Grecii « răscoala 
rufeturilor din București » 4). 


O astfel de mişcare tot contra lui Stavrache o făcuseră şi 
Moldovenii. Un cântec istoric a pomenit aceste împrejurări. 

Nesuferirea Grecilor era şi un obiceiu vechiu moldovenesc. 
Pe la 1749, sub Constantin Racoviţă, boierii zic: « Trebue pre 
Greci să-i gonim de aice, căci n'au gând bun, nici asupra 
noastră, nici asupra săracilor, şi vor să ne desbrace fără de 
voia noastră » 5). 


Sfârşitul lui Constantin Mavrocordat a fost vrednic de în- 
treaga-i vieatá. Cu banii săi cármueste, si el scapă tara de 
amenintátoarea pedeapsă a Vizirului care, după osânda lui 
Grigore-Vodă Callimachi, considera Moldova ca rebelă. 
Aceasta reiese din înseși cuvintele unui boier care era privit 
ca unul din «francmasonii» uneltitori contra Domnilor GE 
Ioan Canta. ; 

Prin Iunie 1769, în mijlocul războiului pierdut cu Rusii, 
Grigore-Vodă Callimachi fiind executat ca trădător, Con- 
stantin Mavrocordat e trimes, fără bani și sprijin, in Moldova"). 


1) Atanasie Comnen Ipsilanti; Iorga, loc. cit., p. 1154, No. MCXLII. 

*) Iorga, Studii şi doc., XXII, p. 3o (= Doc. grec., II, No. MCLXVIII). 

°) Gen. Cant., l. c. Şi Atanase Comnen Ipsilanti, p. 398 şi urm.; Iorga, 7. c., 
P. 1163 si urm. Stefan-Vodá închide pe un boier care era să ieie peo Creţulească 
şi mărită în silă fata cu Radu Slătineanu; Iorga, Studii şi doc., XIII, pp. 89—9o 
(= Doc. grec., II, No. MCLIII). 

4) Atanasie Comnen Ipsilanti, op. cit., p. 406; Iorga, loc. cit., pp. 1178—9, 
No. MCLXII. Cf. Iorga, Studii si doc., XXII, p. 9o (= Doc. grec., II, No. MCLXIII), 
Cf. Iorga, Studii si doc., XXII, p. 89 (— Doc. grec., 1176). 

5) Kogălniceanu, Letopiseţi, II, p. 221. 

*) V. stihurile pentru peirea boierilor Bogdan si Cuza, ibid. p. 282. 

*) Atanasie Comnen Ipsilanti, pp. 450—r; Iorga, loc. cit., p. 1206, No. MCCII. 

El luptă la Galaţi în rândurile Turcilor. Căzând prins, ame- 
nintá cu întoarcerea răzbunătoare a Turcilor. Un ofițer brutal 
îl ráneste la cap cu cuțitul si, rana cangrenándu-se, el moare 
la Iaşi, fiind îngropat cu onoruri de Ruși, de sigur la Mi- 
tropolie 1). Se sfârşise apărându-și țara pe care o iubise gi pe 
care voise s'o înalțe. Dar tara nu-l iubise numai « căci era Domn 
fără noroc) ?).- 


* 
* * 


Ideea unui Fanar blestemat, cuib de intrigi, tainitá de crime, 
călcând peste tot ce pretinde înrudirea şi prietenia, e nouă, si 
ea nu vine dela noi. 

Când s'a produs revoluţia grecească dela 1821, în Principate, 
pe de o parte, în Moreia, de alta —în Constantinopol ea fiind 
înnăbușită dela început, cu jertfa sângeroasă sau exilul re- 
prezentantilor vechilor familii, —s'a iscat o luptă firească între 
deosebitele categorii de revoluționari, fiecare cerând puterea 
pentru dânsa: de o parte palicari cu iatagane și fes, insulari 
semi-italieni, Greci din Apus, dintre negustori sau, cazul lui 
Capodistria, diplomatul, din Rusia, şi istetii Fanarioti cu idei 
filosofice si gulere de doctrinari, de alta. Atunci Zallony, medic de 
cultură franceză, s'a făcut detractorul acelora cărora în adevăr, 
printr'o dârză împotrivire a celor dela fata locului, li s'au 
smuls destinele Statului grecesc. 

In acest proces noi n'avem funcţia de procurori și mai ales 
nu trebue să ni înjosim un întreg trecut de statornică alipire 
la drepturile şi rosturile noastre, pentru a o exercita. 

Aceasta e « provincia fanariotă » contra ideii căreia, în numele 
a tot ce au dat aceste țări libere neamului românesc întreg, am 
protestat aici. 


Să nu ne înşelăm nici asupra democraţiei lui Tudor; e luată 
în mare parte din « adunarea poporului » sârbească a lui Cara- 
gheorghe. Slugerul s'a înţeles cu boierii « patrioți » şi înțelegea 
a guverna cu dânșii. Crescut în casa Glogovenilor, el se simte 


1) Ibid. 
2) Cronica lui Ienachi Kogălniceanu, in M. Kogălniceanu, III, ed. a II-a, p. 197. 

legat deo lume aristocratică în care făcea distincţii care nu sunt 
întru toate nationale. Iar, când el cade, in nehotárirea lui, pro- 
dusá si de lipsa experientei, intelectualii iau asupra lor marea 
misiune națională. Ei au dat si Unirea Principatelor si Indepen- 
denta și marele act din zilele noastre. 

Tar, dacă te uiti bine, si în Ardeal, prin cărturarii din secolul 
al XVIII-lea şi prin pătura suprapusă din al XIX-lea, s'a 
impus acea trecere de pe planul austriac pe cel panromânesc, 
căreia-i datorim granite pe care ca să le apărăm bine în 
afară nu trebuie, prin înjosirea factorului dominant, care e 
fireşte al Regatului, să le creăm artificial înăuntru. 

